ये मामला हरियाणा से जुड़ा हुआ नहीं, आरोपों में सच्चाई जांच का विषय
हरियाणा के जिले करनाल करनाल पहुंचे मुख्यमंत्री मनोहर लाल ने दिल्ली के जंतर मंतर पर बैठे खिलाडिय़ों के सवाल पर बोलते हुए कहा कि खिलाडिय़ों का मामला हरियाणा सरकार के संज्ञान में है लेकिन यह मामला हरियाणा से जुड़ा हुआ नहीं है। इस लिए कार्रवाई नहीं कर सकते।
दिल्ली में जंतर-मंतर पर बैठे हरियाणा के रेसलर्स और दिल्ली पुलिस की झड़प पर करनाल पहुंचे CM मनोहर लाल खट्‌टर ने प्रतिक्रिया दी है। सीएम मनोहर लाल ने कहा- 'खिलाड़ियों का मामला हरियाणा सरकार के संज्ञान में है लेकिन यह मामला हरियाणा से जुड़ा हुआ नहीं है। इसलिए कार्रवाई नहीं कर सकते। यह विषय दिल्ली व केंद्रीय टीमों से जुड़ा हुआ है। माननीय सुप्रीम कोर्ट ने भी FIR दर्ज करने के आदेश जारी कर दिए है। इस मामले की निष्पक्षता से जांच होगी और आरोपों में कितनी ज्यादा सच्चाई है वह जांच का विषय है'।
प्रदर्शन करने वाले ज्यादातर हरियाणा के रेसलर्स
दिल्ली में प्रदर्शन कर रहे रेसलर्स में ज्यादातर हरियाणा से हैं। इनमें बजरंग पूनिया, साक्षी मलिक और विनेश फोगाट इस प्रदर्शन की अगुआई कर रहे हैं। यह प्रदर्शन भारतीय कुश्ती संघ(WFI) अध्यक्ष व भाजपा सांसद बृजभूषण सिंह के खिलाफ हो रहा है। रेसलर्स का आरोप है कि अध्यक्ष ने रेसलर्स का यौन शोषण किया है। उन्हें पद से हटाकर गिरफ्तार किया जाए। बृजभूषण पर सुप्रीम कोर्ट के आदेश के बाद पोस्को एक्ट और छेड़छाड़ के 2 केस दर्ज हो चुके हैं।
अपना घर और किराये के मकान में अंतर होता है
CM मनोहर लाल ने यहां पार्टी कार्यालय का उद्घाटन किया। इस मौके CM मनोहर लाल ने कहा कि कार्यालय होना या ना होना, उसी तरह से है जैसे अपना मकान होना और किराये के मकान में रहना। किराये के मकान में काम तो चल जाता है लेकिन व्यक्ति स्वाभिमानी नहीं बन पाता। जब अपना घर होता है तो उसमें रहने में भी आनंद आता है, उसी प्रकार भाजपा कार्यालय भी है, जिसके बाद कार्यकर्ताओं में भी एक नया उत्साह जागृत होगा। कार्यालय का नाम कर्ण कमल रहा गया है
आठ साल बाद जन संवाद याद आया
कांग्रेस नेता मुख्यमंत्री पर 8 साल बाद जनसंवाद याद आने की बात कह रहे है, इस पर मुख्यमंत्री मनोहर लाल ने जवाब दिया है कि जन संवाद कार्यक्रमों के दौरान जनता से पूछा जाता है कि आपको सरकार का कोई अच्छा काम लगता है तो बताइए, जनता खुद ही पारदर्शिता, करप्शन मुक्ति, सरकारी योजनाओं का विषय खुद ही बता देते है। जो कहीं ना कहीं अच्छी बात है और जनता संतुष्ट है। हालांकि छोटी-छोटी समस्याएं चलती रहती है लेकिन उनका समाधान भी हो जाता है।
रेसलर्स के प्रदर्शन से जुड़ी खबरें पढ़ें...
जंतर-मंतर पर देर रात रेसलर्स और पुलिस में झड़प:महिला पहलवान रोने लगीं, विनेश फोगाट के भाई का सिर फूटा; अब सबने कहा- मेडल लौटाएंगे​​​​​​
WFI अध्यक्ष बृजभूषण पर एक्शन के लिए जंतर-मंतर पर धरना दे रहे पहलवानों और पुलिस में बुधवार देर रात झड़प हो गई। कुछ रेसलर्स को चोटें आई हैं। पहलवान राकेश यादव के सिर में चोट लगी, उन्हें इलाज के लिए राम मनोहर लोहिया अस्पताल ले जाया गया। वहीं, विनेश फोगाट के भाई दुष्यंत का भी सिर फूट गया (पूरी खबर पढ़ें) ​​​​​​​
देश में कुश्ती संचालन को मिली हरी झंडी: विश्व कुश्ती संघ ने दी अनुमति; IOA की अस्थाई समिति को जिम्मेदारी, धरने के बीच फैसला
भारतीय ओलिंपिक संघ (IOA) की अस्थायी समिति की ओर से देश में कुश्ती के संचालन का रास्ता साफ हो गया है। कुश्ती की इंटरनेशनल संस्था यूनाइटेड वर्ल्ड रेसलिंग (UWW) ने IOA को इसके लिए हरी झंडी दे दी है। खेल मंत्रालय की ओर से भारतीय कुश्ती संघ के सात मई को होने वाले चुनाव को रद्द किए जाने के बाद UWW को कुश्ती संघ ने सरकारी हस्तक्षेप की शिकायत की थी (पूरी खबर पढ़ें)
रेसलर्स-पुलिस झड़प पर भड़के महावीर फोगाट: दंगल फेम रेसलर बोले- इंसाफ नहीं मिला तो द्रोणाचार्य अवार्ड लौटा दूंगा; बेटियों की सुनवाई नहीं हो रही 
हरियाणा के दंगल मूवी फेम रेसलर महावीर फोगाट ने द्रोणाचार्य अवार्ड लौटाने की चेतावनी दी है। बुधवार रात को दिल्ली में जंतर-मंतर पर हुई झड़प पर उन्होंने कड़ी नाराजगी जताई। उन्होंने कहा कि अगर खिलाड़ियों को न्याय नहीं मिला और वे मेडल लौटाएंगे तो मैं भी अपना अवार्ड लौटा दूंगा (पूरी खबर पढ़ें)
रेसलर्स से झड़प पर बवाल: सोशल मीडिया पर समर्थन के लिए चला कैंपेन; विपक्ष और किसानों का दिल्ली कूच, जंतर-मंतर छावनी में तब्दील
भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी को लेकर धरने पर बैठे पहलवानों के साथ बुधवार देर रात दिल्ली पुलिस की झड़प हो गई। मामला पुलिस के एक मुलाजिम द्वारा महिला पहलवानों को गाली-गलौज करने, धक्का-मुक्की करने से जुड़ा है। इसके बाद मौके पर भारी पुलिस बल पहुंचा (पूरी खबर पढ़ें)